als_Latn dik_Latn sag_Latn
Mourinho më ka bërë më të mirë
Eden Hazard thotë se ka raporte speciale me Jose Mourinhon. Pohon se ai e ka bërë lojtar më profesionist dhe më të mirë.
Politiko
E Shtunë, 28 Shkurt 2015 | 14:08
0 Komente.
Eden Hazard ka lavdëruar trajnerin e tij në Chelsea, Jose Mourinhon, duke pohuar se ata të dy kanë “raporte speciale”.
Mesfushori belg, i cili këtë të diel do të vrapojë në Wembley, në përballjen me Tottenham në finalen e Capital One Cup, vlerëson lirinë që Mourinho ia jep atij, në sistemin e lojës që ka ndërtuar.
“Është e vërtetë që kemi raporte speciale”, ka thënë Hazard për të përditshmen britanike The Independent.
“E mira e tij si trajner është se na lejon të luajmë. Ai më lë që të luaj. Nuk më rri gjithmonë mbi kokë dhe vërtet e vlerësoj këtë. Më jep liri”.
“Nëse diçka është keq, ai e thotë. Nëse është mirë, po ashtu e thotë. Mourinho është gjithnjë i drejtpërdrejtë”.
Qysh se Jose Mourinho është rikthyer në Chelsea ka një përshtypje se ai e ka ndryshuar Eden Hazard, duke e shndërruar atë në një lojtar më të fuqishëm dhe më punëtor.
“Nuk mendoj kam ndryshuar. Ai më ka mësuar që të jem më profesional, më ka bërë më të mirë në fushë. Nuk mendoj se e kam ndryshuar mentalitetin. Jam ai që jam. Por, Mourinho gjithmonë më mëson si ta jap më të mirën prej vetes”, ka deklaruar Eden Hazard. / Politiko.net
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn